Diari Oficial de la Generalitat Valenciana


Sumari del DOGV 8315, del 12-06-2018 (2018/5779)

Extracte de l'Ordre 7/2018, de 4 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores i la convocatòria per a la realització de pràctiques professionals en la Direcció General de Coordinació Institucional de la Vicepresidència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8315

Data del DOGV
:   12-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5779


Data del document
:   04-06-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * legislació

Extracte de l'Ordre 7/2018, de 4 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores i la convocatòria per a la realització de pràctiques professionals en la Direcció General de Coordinació Institucional de la Vicepresidència. [2018/5779]  
BDNS (identif.): 402910.  
De conformitat amb el que estableixen els articles 17.3.b i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet del qual es pot consultar en la base de dades nacional de subvencions:  
http://www.pap.minhap.gob.es/bdnstrans  
  
Primer. Persones beneficiàries  
Per a obtindre la beca, les persones sol·licitants hauran de complir els requisits següents en el moment de finalització del termini de presentació de sol·licituds:  
a) Ser resident a la Comunitat Valenciana.  
b) No ser major de 35 anys.  
c) Estar en possessió del títol oficial universitari o de formació professional o equivalent que s'especifica en la convocatòria, sense que hagen transcorregut més de cinc anys des de la finalització dels estudis conduents a l'obtenció d'aquest títol.  
d) Tindre acreditats coneixements del nivell C1 de valencià en els termes previstos per l'Ordre 7/2012, de la Conselleria d'Educació, Investigació, Cultura i Esport.  
e) No haver sigut beneficiari o beneficiària de beques de pràctiques professionals en la Generalitat per un període igual o superior a 36 mesos.  
f) No estar incurs en les prohibicions per a obtindre la condició de persona beneficiària, establides en l'article 13 de la Llei 38/2003, de 17 de novembre, així com en qualsevol altra normativa que siga aplicable en matèria de subvencions.  
g) No patir malaltia o defecte físic que impedisca el compliment de les obligacions inherents a la concessió i el normal desenvolupament de les tasques pròpies de les pràctiques professionals.  
  
Segon. Objecte i àmbit d'aplicació  
Esta ordre aprova les bases reguladores que regeixen la convocatòria, concessió i execució de beques de pràctiques professionals en la Direcció General de Coordinació Institucional de la Vicepresidència i Conselleria d'Igualtat i Polítiques Inclusives, amb la finalitat d'acostar el coneixement pràctic de l'activitat de l'Administració de la Generalitat, mitjançant la realització de pràctiques que impliquen el compliment de tasques relacionades amb les competències pròpies de la direcció general.  
  
Tercer. Bases reguladores  
Annex I de l'Ordre 7/2018, de 4 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores i la convocatòria per a la realització de pràctiques professionals en la Direcció General de Coordinació Institucional de la Vicepresidència.  
  
Quart. Finançament  
Cada una de les beques convocades estan dotades amb 1.000 € bruts mensuals, subjectes a les retencions que procedisquen legalment.  
  
Cinqué. Forma i termini de presentació de les sol·licituds de subvenció  
Les persones aspirants presentaran, dins del termini 15 dies comptadors a partir de l'endemà de la publicació d'aquesta resolució en el DOGV, la sol·licitud mitjançant el model normalitzat i acompanyada del currículum, per via electrònica en la seu electrònica de la Generalitat, https//sede.gva.es sense perjudici de la normativa establida, amb caràcter general, sobre la presentació d'escrits davant les administracions públiques.  
  
València, 4 de juny de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.